
DE CORPOS PRESENTES é unha plataforma de produción, investigación e difusión das artes 
performativas contemporáneas en Galicia; un campo cunha comunidade artística moi fértil e 
activa -tanto no plano creativo e de creación de coñecemento sobre o noso presente, como na súa 
capacidade mediadora e dinamizadora a nivel social-, pero cun contexto institucional aínda pouco 
propenso para acoller e aproveitar todas as súas potencias. 

Partindo da diagnose desta situación, á que queremos identificar como oportunidade, DE CORPOS 
PRESENTES procura activar conexións entre unha serie de artistas con procesos creativos en 
marcha no noso territorio, e unha serie de espazos museísticos, culturais e de coñecemento 
sensibles á creación contemporánea que, por súa vez, aglutinan a un conxunto de públicos. A forma 
destas conexións defínese a través dun traballo de curadoría e mediación, para xerar un programa 
axeitado en cada caso, en función dos artistas e colectivos implicados, e tamén en función dos 
espazos, museos e públicos. Así, o programa de DE CORPOS PRESENTES é mutable cada ano, 
implicando novos axentes e novas metodoloxías de cada vez. 



DE CORPOS PRESENTES fai alusión aos corpos de hoxe e ao seu estar xuntos nos nosos 
tempos, habitados e por habitar. Eai alusión, por unha banda, á materia mesma das artes 
performativas: o corpo como material poético. A súa expresión en plural (corpos) atende á noción de 
comunidade e/ou de multitude, arredor da cal xiran moitas das creacións contemporáneas. Por outra 
banda, o título refire ao diálogo que estes corpos establecen co noso tempo, o presente, e as súas 
múltiples formas posibles: os nosos presentes. Un diálogo que os corpos xeran a través do seu propio 
estar (estar presentes) e da súa acción nun espazo e nun tempo compartidos. O diálogo e a 
intelixencia da súa performatividade. 

0 noso plan é bailar ata que todo se solucione 
Accíón colectíva 

05.12.2018, ás 20.30h 
Accíón de rúa (A Coruña) 



Esta foi a primeira actividade de “De corpos presentes”, unha acción colectiva que consistiu nunha 
intervención polas rúas da Coruña, á que se sumaron un grupo de persoas da cidade, e que contou ca 
colaboración da asociación Sen Animo de Nome. 

A acción consistiu na pegada de carteis pola cidade, co seguinte slogan: “O NOSO PLAN É BAILAR ATA 
QUE TODO SE SOLUCIONE”. Facendo unha ruta polas zonas/muros onde habitualmente se coloca 
publicidade no centro da cidade, cubrimos esas zonas de carteis cunha mensaxe diferente: un convite á acción 
artística dos corpos e á súa existencia fóra do consumo, unha mensaxe que pretende chamar a atención sobre a 
forza social que teñen os corpos en movemento, e sobre a resistencia que caracteriza ao sector das artes vivas. 
Con esta intervención queremos tamén facer un chamamento xeral a favor de máis e mellores políticas 
culturais para as artes vivas, na Coruña e en Galicia. 

A pegada (literal) de carteis durou aproximadamente unha hora. A súa pegada (posterior) quedou inscrita na 
memoria da cidade, conservada a través do rexistro realizado. O deseño do cartel foi encargado á artista 
Caterina Varela. Realizouse, así mesmo, un encontro previo á pegada, que tivo lugar no Estudio de Danza de 
Javier Martín, ubicado no centro da Coruña. Asistiron a este encontro máis de 20 persoas. 

+ INFO: http://decorpospresentes.gal/archivos/20 
VÍDEO: https://youtu.be/dxduSmmdHzw 

Dance Generation 

Danza comunítaría con Taiat Dansa 

Obradoíro: 10 a 12.12.18 | Mostra aberta: 12.12.18, ás 12.30h 
Lugar: Fundacíón María José Jove, A Coruña 



A Fundación Maria José Jove acolleu “Dance Generation”, un proxecto de danza comunitaria e interxeracional 
de Taiat Dansa , compañía de Valencia formada por Meritxell Barberá e Inma García. No seu paso pola Coruña 
traballaron durante 3 xornadas cun grupo de 20 usuarios/as e voluntarios/as de Cáritas Coruña nos espazos da 
Fundación Jove, inspirándose nas obras da Colección. O mércores 12 de decembro ás 12.30h tivo lugar a 
mostra aberta do proceso de creación coreográfica colectiva, nas salas da colección de arte da Fundación Jove. 

DANCE GENERATION: “Buscamos códigos propios”, afirman as coreógrafas de Taiat Dansa, Meritxell 
Barberá e Inma García, que dirixen estes encontros de traballo co obxectivo de crear unha coreografía 
específica con diferentes grupos de persoas en distintas cidades e poblacións. Dance Generation convoca a un 
grupo de intérpretes -sen límite de idade- a crear e bailar xuntos, para romper as barreiras que acostuman 
atravesar o exercicio da danza. “Dance Generation propón un cuestionamento sobre a evolución do corpo no 
transcurso do tempo e sobre a tendencia da nosa sociedade a separar aos individuos según a apariencia, idade, 
condicións ou intereses”. 


+ INFO: http://decorpospresentes.gal/event/dance-generation 
RRSS: https://www.facebook.coni/events/724389234593723/ 

VÍDEO: 


5 















SCORPOS 

PRESENTES 


PLATAFORMA GALEGA PARA AS ARTES PERFORMATIVAS CONTEMPORÁNEAS 



6 


1019 






































PLATAFORMA GALEGA PARA AS ARTES PERFORMATIVAS CONTEMPORÁNEAS 


SCORPOS 

PRESENTES 


58 índícios sobre o corpo 
Lectura dun texto de Nancy con Nieves Neíra 

14.12.18, de 18.00 a19.30h 
Normal. Espazo de Intervencíón Cultural da UDC 



“O corpo pode voltarse falante, pensante, soñante, imaxinante. Todo o tempo sente algo. Sente que todo o que 
é corporal. Sente as peles e as pedras, os metais, as herbas, as augas e as chamas. Non para de sentir”. Este é 
un dos Tndicios sobre o corpo’ de Jean-Luc Nancy, un texto que o filósofo francés introduce cun presuposto: 
se entendemos a res cogitans como oposta á res extensa, malentendemos a lección de Descartes. Indicios: se 
Tn’ remite a un interior, tamén é o índice o dedo que sinala un Tóra’. 

Da distancia precisa para poder dicir ‘corpo’ á proximidade da pel que non pertence a ningunha ‘unidade’, 
podemos adentrarnos neste texto como (tamén) nun lugar, poñendo en xogo sentidos normalmente inhibidos na 
experiencia da lectura. 

A investigadora Nieves Neira convídanos a conversar dun xeito diferente sobre a poética dos corpos en 
movemento, a partir dunha lectura de Nancy coa que trataremos de dar corporalidade á propia poética dos 
textos. *Esta actividade forma parte do CICLO DE CONVERSAS ARREDQR ,DA,S ARTES 
PERFORMATIVAS que “De corpos presentes” organiza en colaboración con NORMAL. 

Na actividade participaron 15 persoas, no sala ‘Almacén’ do edificio de Normal. 

+ INFO: http://decorpospresentes.gal/event/58-indicios-sobre-o-corpo 
RRSS: https://www.facebook.com/events/802381 600093822/ 

VÍDEO: https://youtu.be/WbHmkGrXiAc 

Coar o discurso. A teoría inquieta 
Proxección e conversa con Edu Fernández e Javíer Trigales 

17.12.18, de 20.00 aZI.OOh 
Normal. Espazo de Intervencíón Cultural da UDC 



Os vídeos do artista Edu Femández son pezas performativas nas que destaca o uso da reinterpretación, o 
collage dixital ou a linguaxe do viral. Na súa última obra, The Passion ofEdu Fernández, aprópiase do célebre 
filme de Dreyer (La Pasión de Juana de Arco, 1928) nunha sorte de remake bastardo. Convidamos a Edu e a 
Javier Trigales (guionista, programador e xestor cultural) a falar sobre orixinal e copia, a autoficción, a 
explotación hiperbólica da propia imaxe na sociedade das redes ou sobre como axilizar o discurso teórico. 
Trátase de reflexionar sobre que pasa cos nosos corpos nesta vida mediatizada polas pantallas e como 
podemos, xustamente a través delas, voltar aos mesmos. 

A actividade comezou cunha proxección do filme The Passion ofEdu Eernández e continuou ca conversa, a 
modo de coloquio-entrevista, entre ambos convidados, que se abriu tamén ás persoas do público. Asistiron un 
total de 25. *Esta actividade forma parte do CICLO PE DAS ARTES 

PERFORMATIVAS que “De corpos presentes” organiza en colaboración con NORMAL. Espazo de 
intervención cultural da Universidade da Coruña. 

+ INFO: http://decorpospresentes.gal/event/coar-o-discurso-a-teoria-inquieta 
RRSS: https://www.facebook.eom/events/3 17189408883381 / 

VÍDEO: https://youtu.be/Pko5jbC3YHQ 

Anthesís 

Performance e electróníca con Javier Martín e Artur M. Puga 

19.12.18, de 19.00 aZO.OOh 
Audítorío do Museo do Pobo Galego, Santíago 



«Odio o movemento que despraza as liñas.» - Les Fleurs du mal, Baudelaire. 

sintetizador modular_ Artur M. Puga I corpo_ Javier Martín. Partindo da improvisación dialogada entre 
movemento e son, este encontro entre o artista sonoro Artur M. Puga e o coreógrafo Javier Martín busca 
desenvolver unha experiencia estética e vivencial próxima á percepción sinestésica. Fuxindo das categorías das 
formas, os artistas exploran xuntos distintos tipos de vibracións, texturas e graos de conciencia, na procura de 
diversos estados onde os sentidos se expandan cara a apertura dun tempo de orde topolóxico. Mantendo unha 
metodoloxía de traballo en contacto co público, búscase que a creación xorda nun contexto participado pola 
crítica á vez que se crea un contexto subxectivo para o seu coidado. O encontro entre ambos artistas naceu 
dentro do programa ‘ Tribuna pública ” comisariado por Juan de Nieves e impulsado polo Concello da Coruña. 
A partir desta primeira experiencia, continúan a indagar nas posibilidades de construir códigos compartidos a 
través da escoita mutua e do encontro co público. No Museo do Pobo Galego, transformaron o espazo do 
Auditorio creando un ambiente de luces tenues e utilizando as dúas plantas, deixando ademais que o público se 
situase tanto ao fundo da sala (no lugar habitual), como perimetralmente á “escena”. Asistiron máis de 40 
persoas. 


+ INFO: http://decorpospresentes.gal/event/anthesis-con-artur-m-puga-e-javier-martin 
RRSS: https://www.facebook.com/events/1976678739091064/ 

VÍDEO: https://youtu.be/UP-Bm8iEHAc 

Brumarío 

Concerto performativo con Javier Martín e Vertixe Sonora 

23.12.18, de 13.00 a 14.00h 
Audítorío do CGAC, Santíago 



“Brumario” é o título da primeira colaboración entre Vertixe Sonora, agrupación amplamente destacada no 
eido da música contemporánea, e Javier Martín, coreógrafo e bailarín igualmente recoñecido polas súas 
achegas ás artes do movemento. Producida por DE CORPOS PRESENTES, comezou a xestarse recentemente, 
a partir dun interese compartido pola procura de novas linguaxes, a improvisación como rigor escénico e o 
encontro entre disciplinas artísticas. “Trátase dun acontecemento, improvisación sonora e corporal baseada no 
concepto de vibración como lugar que atravesa e conforma ambas disciplinas. Un proxecto de investigación e 
creación en código aberto que aposta pola produción local de coñecemento cun espíritu de vangarda”. A peza 
presentouse no CGAC con Pablo Coello (saxofón), David Durán (piano), Diego Ventoso (percusión) e Javier 
Martín (movemento), e estivo dividida en dúas partes: na primeira Vertixe interpretou “Ursa Major”, de 
Heather Stebbins (unha peza que o ensenmble encargara á xove compositora), e Javier se moveu dende a 
linguaxe da improvisación. A segunda parte foi un exercicio de improvisación pura, investigando no concepto 
do feedback, da retroalimentación; en cada instrumento foron introducidos altofalantes de vibración e Javier 
levou incorporado un micro. Con eses dous elementos e a manipulación dos instrumentos polos intérpretes, 
foron xerados os sons, na interacción de movemento e instrumentos. Eoi a primeira vez que se abriu ao público 
esta colaboración entre o ensemble e o coreógrafo, que esperan continuar as súas pesquisas. 

''Medir un fantasma'': O estado do movemento non é simplemente descoñecido, senón realmente indefinido 
antes de que se execute. O acto da coreografía en si obriga ao movemento a caer nun estado vibratorio 
definido e diferente cada vez, constituíndose un evento singular (“Tan só unha bóveda separa as formas do 
caos”, Pascal Quignard). E se o clásico fose unha capacidade de manifestación simultánea, en distintas 
presenzas e, obvio, en distintos tempos? Un pasar da representación gráfica á representación sísmica. 

+ INFO: http://decorpospresentes.gal/event/brumario-concerto-performativo-con-vertixe-sonora-e-javier-martin 
RRSS: https://www.facebook.eom/events/5702466900841 52/ 

VÍDEO: https://youtu.be/A7g7ZUMSLzl 

0 públko está aquí 

Conferencía performativa con Sabela Mendoza 

28.12.18, de 20.00 a21.00h 
Audítorío da Fundacíón Luís Seoane, A Coruña 



O público está aquí é un traballo de investigación teórica e de escritura, e ao mesmo tempo unha conferencia 
performativa, sobre o espazo que ocupa o espectador nas artes vivas contemporáneas, as pautas que guían a súa 
participación e os xestos e accións que determinan a mirada. 

Partindo dun relato a modo de conferencia, a peza tómase acción incorporando fragmentos de danza e 
elementos escénicos asociados á construcción da participación democrática, que aparecen descontextualizados, 
na procura dunha resignificación. Xira arredor das preguntas: cara onde estamos mirando? aínda podo ver? E 
se inspira naquelas producións artísticas actuais que non podemos ver porque foron interrumpidas ou forzadas, 
propoñendo un exercicio de desvío da mirada a partir dun diálogo fortuito ca coreógrafa siria Mey Seifan . 

Na Fundación Luis Seoane, a conferencia performativa tivo lugar no auditorio. Asistiron arredor de 30 persoas. 

Creación e performance: Sabela Mendoza I Asistencia a dirección: Javier Martín I Textos: Sabela Mendoza I 
Agradecimentos: Nadia Muhanna , Mey Seifan, Los Torreznos, MPECV- Artea. 

+ INFO: http://decorpospresentes.gal/event/o-publico-esta-aqui-conferencia-performativa-por-sabela-mendoza 
RRSS: https://www.facebook.eom/events/207196033557066/ 

VÍDEO: 

0 público está aquí 
Publícacíón 

Coedícíón de Estraperlo edítora e De corpos presentes 



OtVSU9 

SbíkIk Mendaza 


O 

inb’e 

público 

JÍ 

DE CORPOS PRESENTES colabora con Estraperlo editora para a edición dun libro, a partir dos escritos que 
conforman a investigación e os propios textos da conferencia ‘O público está aquí’, de Sabela Mendoza. A 
publicación, con deseño editorial de Tono Mejuto, aseméllase a un libro de artista e está composto de dúas 
partes: Ensaio (con textos de poesía visual) e Eunción (ca descrición das accións e os textos da performance 
que leva o mesmo título. Propón ademais un xogo na lectura, podendo comezar polo anverso ou polo dorso. 
Estraperlo editora é unha nova editorial formada por Tono Mejuto e Gonzalo E. Veloso, centrada en 
publicacións artísticas. En 2018 publicouse online a E edición dixital de “O público está aquí” (accesible a 
través da web de DCP), que virá a luz na edición impresa en 2019. 

''Non coñezo este lugar, por iso regreso a miúdo/' O público está aquí, deixaron de ser esas persoas para 
seren espectadoras. Son “o outro'' para a escena, para a artista, ou son “as outras” para si mesmas? A súa 
función na obra, afunción do público, é tamén esta representación. O lugar do público é un espazo baleiro, 
unhafunción espazo-tempo neutralizada, unha bisagra onde se desdobran os sentidos. Pero o público cóntase 
en cifras, quéreselle atraer efidelizar, ten un día especial, é obxecto de estudos, estratexias e desexos, 
defínese a súa participación... e tamén se debuxa o espazo da súa experiencia: aquí. “A danza é o presente 
máis intenso que coñezo.” 

COLABORADORES 2018 



Deputación 

DA CORUÑA 


Cultura da Deputación da Coruña foi a principal aliada de DE 
CORPOS PRESENTES no lanzamento e primeiro ano do 
proxecto. 

A través das Subvencións a proxectos singulares de especial 
interese cultural, concedeu un apoio económico fundamental 
para facer posible o arranque da plataforma. 



FESTIVAL 
10 SENTIDOS 


Acordo de intercambio territorial co festival de Valencia, 
para favorecer a mobilidade de artistas dun e outro lado, que 
son convidados a participar no outro territorio: > A cía 
valenciana Taiat Dansa presentou na Coruña o seu proxecto 
“Dance Generation”, como parte do programa de DCP 2018. 
> O coreógrafo galego Javier Martín presentará en Valencia a 
súa obra “Método negro” no Festival 10 Sentidos 2019. 


ESPAZ0S2018 


NORMAL 


' 4 ' 

Fundación 
María José Jove 


Musco 

doPobo 

Galego 



FUNDACIÓN 

LUIS SEOANE 


cGac 


Centro Gaiego 

DE ARTE 

CONTEMPORÁNEA 

